*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*33. számú előterjesztés*

Bátaszék Város Önkormányzata Képviselő-testületének 2019. február 13-án,

16 órakor megtartandó rendkívüli ülésére

*Egyes feladatok elvégzésére vállalkozók kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2019. 02. 12. |

# *Tisztelt Képviselő-testület!*

Jelen előterjesztésben több feladat tekintetében végeztünk döntés előkészítő munkát.

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedése a Bátaszék Város Önkormányzata Beszerzései Lebonyolításának Szabályzata II. fejezet 1. b) bekezdése szerint nettó 500 000 forint beszerzési értékét meg nem haladó beszerzések esetén előzetes árajánlat nélkül történik a beszerzés.

Bátaszék Város Önkormányzatának Képviselő- testülete a 369/2018. (XII. 12.) önk.-i határozatával döntött a Számvevőségi épület megvásárlásáról. Az ingatlan a tulajdoni lapján szereplő feljegyzés szerint „Műemlék”.

A kulturális örökség védelmével kapcsolatos szabályokról szóló 68/2018. (IV.9.) Korm. rendelet 63. § (1) bekezdése szerint örökségvédelmi engedély nélkül, a hatóság számára történő bejelentés alapján végezhető tevékenységek:

a) a nyilvántartott műemléki érték értékleltárba felvett elemét érintő tevékenység, ha az a meglévő építmény

aa) egészének vagy egyes - különösen képző- vagy iparművészeti alkotást képező - alkotórészének, tartozékának, beépített berendezési tárgyának eredeti összefüggésrendszeréből történő elmozdítására, áthelyezésére vagy részleges bontására,

ab) egészének vagy bármely önálló rendeltetési egységének, alaprajzi elrendezésének, továbbá belső felületeinek, homlokzatának, nyílászáróinak vagy egyéb - különösen képző- vagy iparművészeti alkotást képező - alkotórészének, tartozékának, beépített berendezési tárgyának megváltoztatását eredményező felújítására,

ac) anyagi és szerkezeti tulajdonságokat megváltoztató korszerűsítésére (különösen az akadálymentesítésére, energetikai korszerűsítésére, utólagos nedvesség vagy víz elleni szigetelésére), továbbá az épületgépészeti és elektromos rendszert érintő átalakítására,

ad) bővítésére irányul,

A Korm. rendelet 12. melléklete tartalmazza a bejelentéshez kötött tevékenység bejelentésének vagy az örökségvédelmi engedély iránti kérelemnek és mellékleteinek adattartalmát:

* A. Állapot dokumentáció
* B. Tervezett tevékenység terve
* C. Tervezett tevékenység sajátos terve
* D. Építéstörténeti tudományos dokumentáció
* E. Kerttörténeti tudományos dokumentáció
* F. Kutatási terv
* G. Kutatási dokumentáció
* H. Restaurálási terv
* I. Restaurálási dokumentáció

Az épület további hasznosítása szükségessé teszi a dokumentációk beszerzését.

1. **Budai u. 7, (647 hrsz) volt Számvevőségi épületének, állapot dokumentációjának elkészítése a 68/2018. (IV.9.) Korm. rendelet 12. melléklete szerinti tartalommal**

Ajánlattételre szóló felhívás került kiküldésre nyolc vállalkozónak.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevők árajánlataikban az alábbi ellenszolgáltatást ajánlották meg.

Gadácsi-Mérnökiroda Kft. 7100 Szekszárd, Zrínyi u. 75. bruttó 660.400,-Ft

Tiringer Kft. 7140 Bátaszék, Garay utca 8. bruttó 461.250,-Ft

Balázs Péter e.v. 7635 Pécs, Vizes dűlő 11. bruttó 685.800,-Ft

Javasoljuk a Tiringer Kft.-vel történő szerződés megkötését bruttó 461.250,- Ft összeggel. (1. számú határozati javaslat)

1. **Budai u. 7, (647 hrsz) volt Számvevőségi épületének, építéstörténeti tudományos dokumentációjának elkészítése a 68/2018. (IV.9.) Korm. rendelet 12. melléklete szerinti tartalommal**

Egy vállalkozótól kértünk ajánlatot.

Az ajánlattevő árajánlatában az alábbi ellenszolgáltatást ajánlotta meg.

Balázs Péter e.v. 7635 Pécs, Vizes dűlő 11. bruttó 500.000,-Ft

Javasoljuk Balázs Péterrel történő szerződés megkötését bruttó 500.000,- Ft összeggel. (2. számú határozati javaslat)

(Megjegyzés: Az épület vonatkozásában előre láthatóan szükséges további szakértői vizsgálatok elvégzése, melyek becsült költségei az alábbiak:

* faanyagvédelmi szakvélemény nettó 120.000,-Ft
* épületdiagnosztikai szakvélemény: nettó 300.000,-Ft)

1. **Petőfi Sándor Művelődési ház fűtéskorszerűsítés tervezése**

Egy vállalkozótól kértünk ajánlatot.

Az ajánlattevő árajánlatában az alábbi ellenszolgáltatást ajánlotta meg.

H.É.T. Mérnök Iroda Kft. 7100 Szekszárd, Ybl Miklós ltp. 3-I. bruttó 571.500,-Ft

Javasoljuk a H.É.T. Mérnök Iroda Kft. ajánlattevővel bruttó 571.500,- Ft összeggel történő szerződéskötést. (3. számú határozati javaslat)

Mindezek figyelembe vételével javasoljuk az alábbi határozati javaslatok elfogadását.

***1.sz. H a t á r o z a t i j a v a s l a t :***

**Budai u. 7, (647 hrsz) volt Számvevőségi épülete állapot dokumentációjának elkészítésére**

Bátaszék Város Önkormányzatának Képviselő-testülete;

1. a Budai u. 7. szám alatti ingatlan állapot dokumentációjának elkészítésével a legalacsonyabb ajánlati árat tevő Tiringer Kft.-t (7140 Bátaszék, Garay utca 8.) bízza meg,
2. a feladat ellátásához szükséges bruttó 461.250,- Ft vállalkozói díj kifizetését az önkormányzat 2019. évi költségvetésében tervezett tervezés céltartalék keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. április 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Tiringer Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Budai u. 7, (647 hrsz) volt Számvevőségi épülete építéstörténeti tudományos dokumentációjának elkészítésére**

Bátaszék Város Önkormányzatának Képviselő-testülete;

1. a Budai u. 7. szám alatti ingatlan építéstörténeti tudományos dokumentációjának elkészítésére Balázs Péter e.v.-t (7635 Pécs, Vizes dűlő 11.) bízza meg,
2. a feladat ellátásához szükséges bruttó 500.000,- Ft vállalkozói díj kifizetését az önkormányzat 2019. évi költségvetésében tervezett tervezés céltartalék keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. április 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Balázs Péter e.v.

Bátaszéki KÖH városüz. iroda

Bátaszéki KÖH pénzügyi iroda

irattár

***3.sz. H a t á r o z a t i j a v a s l a t :***

**Petőfi Sándor Művelődési ház fűtéskorszerűsítés tervdokumentációjának elvégzésére**

Bátaszék Város Önkormányzatának Képviselő-testülete;

1. a Petőfi Sándor Művelődési Ház fűtéskorszerűsítés tervdokumentációjának elkészítésével a H.É.T. Mérnök Iroda Kft.-t (7100 Szekszárd, Ybl Miklós ltp. 3-I.**)** bízza meg,
2. a feladat megvalósításához szükséges bruttó 571.500,-Ft vállalkozói díj kifizetését az önkormányzat 2019. évi költségvetésében tervezett tervezés céltartalék keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. április 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: H.É.T. Mérnök Iroda Kft.

Bátaszéki KÖH városüz. iroda

Bátaszéki KÖH pénzügyi iroda

irattár